IŠANKSTINĖ (RINKOS) KONSULTACIJA

Krašto apsaugos ministerija (toliau – Valdžios subjektas) planuoja įgyvendinti viešosios ir privačiosios partnerystės projektą „Karinio miestelio infrastruktūros sukūrimas Klaipėdos rajone, Kairiuose“ (toliau – Projektas).

Projekto tikslas – padidinti infrastruktūros prieinamumą, siekiant užtikrinti Klaipėdos regione dislokuotų Lietuvos kariuomenės Sausumos pajėgų Lietuvos didžiojo etmono Jono Karolio Chodkevičiaus pėstininkų brigados „Žemaitija“ Štabo, Lietuvos didžiojo kunigaikščio Butigeidžio dragūnų bataliono ir jo Štabo bei Lietuvos kariuomenės Logistikos valdybos Depų tarnybos funkcijų vykdymą, taip pat padidinti Lietuvos kariuomenės gynybinius pajėgumus Lietuvos Respublikos suverenitetui, teritorijos neliečiamybei ir vientisumui saugoti ir ginti. 
Šiame kariniame miestelyje bus įrengti gyvenamosios, administracinės, sporto, sandėliavimo, techninės paskirties pastatai, transporto ir sraigtasparnių aikštelės. Bendras kuriamos infrastruktūros pastatų plotas sudarys apie 67 tūkst. kv. m., inžinerinių statinių plotas apie 30 tūkst. kv. m., o kietos dangos – apie 244 tūkst kv. m. . Investicijų vertė gali siekti apie 345 mln. Eurų be PVM, su privataus subjekto rizikų dalimi. Privačiam subjektui bus perduodamos statinių projektavimo, statybos ir įrengimo darbai, statinių administravimas, jų priežiūra.

Siekiant tinkamai pasirengti numatomam vykdyti investuotojo atrankos konkurencinio dialogo būdu procedūrai (pagal Lietuvos Respublikos viešųjų pirkimų, atliekamų gynybos ir saugumo srityje, įstatymo nuostatas), bei gauti suinteresuotų rinkos dalyvių nuomonę dėl pagrindinių konkurencinio dialogo dokumentų sąlygų, skelbiama ši išankstinė rinkos konsultacija (toliau – Konsultacija). 

PAGRINDINĖS KONSULTACIJOS SĄLYGOS IR TERMINAI

Konsultacijos tikslas – gauti suinteresuotų rinkos dalyvių nuomonę, rekomendacijas dėl pagrindinių konkurencinio dialogo dokumentų sąlygų: minimalių tiekėjų kvalifikacinių reikalavimų, nacionalinio saugumo reikalavimų, atrankos ir pasiūlymų vertinimo kriterijų, techninės specifikacijos nuostatų, esminių Projekto įgyvendinimo reikalavimų, dėl kurių nebus vedamas dialogas.

Konsultacijos terminai – siūlymai ir rekomendacijos turi būti pateikta iki 2025-01-28 Centrinės viešųjų pirkimų informacinės sistemos (toliau — CVP IS) susirašinėjimo priemonėmis. 

Konsultacijos forma – Konsultacijos dalyviai, pageidaujantys pateikti konkrečius siūlymus ir rekomendacijas, turi užpildyti 1 priede pateikiamą formą (pridedamą), pateikiant savo siūlymų pagrindimą. Jeigu rinkos dalyviams patogiau, pastabos gali būti teikiamos ir kitokia jų pasirinkta forma.

Konsultacijos objektas – Minimalūs reikalavimai tiekėjų kvalifikacijai, nacionalinio saugumo reikalavimai (žr. Konkurencinio dialogo sąlygos 4 priedą Kvalifikaciniai reikalavimai, pašalinimo pagrindai, nacionalinio saugumo reikalavimai), Kvalifikacinės atrankos kriterijai (žr. Konkurencinio dialogo sąlygos 12 priedą Kvalifikacijos vertinimas ir kvalifikacinės atrankos atlikimo tvarka), Pasiūlymų vertinimo kriterijai (žr. Konkurencinio dialogo sąlygos 22 priedą Sprendinių / Pasiūlymų vertinimo tvarka ir kriterijai), esminiai Projekto įgyvendinimo reikalavimai, dėl kurių nebus vedamos derybos (žr. Konkurencinio dialogo sąlygų 14 punktą), Techninė specifikacija (žr. Priedas Nr. 2 Techninė specifikacija). Tačiau Konsultacijos dalyviai gali teikti savo komentarus, pasiūlymus, pastabas dėl visų pirkimo dokumentų sąlygų.

Informacija – Konsultacijos metu gauta informacija bus apibendrinta, nenurodant tokią informaciją pateikusio Konsultacijos dalyvio pavadinimo ir bus paskelbtas CVP IS.


Konsultacijos dalyviai, teikiantys konkrečius siūlymus ir rekomendacijas, visą informaciją perduoda Valdžios subjektas neatlygintinai, be teisės reikšti bet kokias pretenzijas dėl informacijos naudojimo būdo, turinio ar teisių į šią informaciją ateityje. Dalyvavimas išankstinėje Konsultacijoje yra neatlygintinas, nesuteikiantis pirmenybinio statuso dalyvaujant Konkurencinio dialogo procedūroje. Jokios išlaidos dalyviams neatlyginamos, kompensacijos nemokamos, dalyvavimas Konsultacijoje neturi įtakos ir nesuteikia dalyviui pirmenybės pirkimams, kurie bus skelbiami ateityje, ar jų rezultatams.

[bookmark: _GoBack]
PRIDEDAMA:
1. Pasiūlymų forma rinkos konsultacijai;
2. Konkurencinio dialogo sąlygos;
3. Sąlygų 2 priedas Techninė specifikacija;
4. Sąlygų 26 priedas Sutarties projektas;
5. Sąlygų 18 priedo 1 priedėlis FVM forma.


1 PRIEDAS. PASIŪLYMŲ FORMA

I. MINIMALŪS KVALIFIKACINIAI REIKALAVIMAI

	REIKALAVIMAS
	KOMENTARAS, PASIŪLYMAS

	Finansinis ir ekonominis pajėgumas

	1. 
	Kandidatas turi būti finansiškai pajėgus finansuoti Projektą. Bendra finansavimo suma, įskaitant Finansuotojo indėlį kartu su Kandidato finansiniu indėliu turi būti ne mažesnė nei 345 000 000 (trys šimtai keturiasdešimt penki milijonai) Eur.
	

	Techninis ir profesinis pajėgumas

	2. 
	[bookmark: _Ref477138335]3.1. Kandidato per pastaruosius 5 (penkerius) metus arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino pabaigos ypatingų pastatų naujos statybos ar pastatų rekonstravimo apimtis[footnoteRef:1]  ne mažesnė kaip 60 000 000 (šešiasdešimt milijonų) Eur (be PVM). Darbų atlikimas ir galutiniai rezultatai turi būti pripažinti tinkamai užbaigti. [1:  Patirtis gali būti su inžineriniais tinklais jei buvo įrengti kartu su pastatu ir reikalingi pastato funkcionavimui;
] 

· jeigu paraišką teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
· Kandidatas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
· Kandidatui nedraudžiama remtis sutartimi, kurią Kandidatas ar ūkio subjektas, kurio pajėgumais remiasi, vykdė ne vienas, bet kartu su kitais ūkio subjektais. Tačiau tokiu atveju turi būti nurodomi būtent konkretaus ūkio subjekto atlikti darbai, jų apimtis, vertė, o ne visas vykdytos sutarties objektas: (subrangos atveju – savo paties kaip subrangovo įvykdytus darbus; jungtinės veiklos atveju – atitinkamos jungtinės veiklos sutarties dalies darbus, kuriuos jis įvykdė kaip jungtinės veiklos sutarties partneris; generalinės rangos atveju – visų darbų pagal sutartį įvykdymas, už kurių rezultatą jis yra atsakingas).
	

	3. 
	3.2. Kandidato per pastaruosius 5 (penkerius) metus arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino pabaigos susisiekimo komunikacijų (keliai ir (ar) gatvės) statybos ar rekonstravimo apimtis ne mažesnė kaip 18 000 000 (aštuoniolika milijonų) Eur (be PVM). Darbų atlikimas ir galutiniai rezultatai turi būti pripažinti tinkamai užbaigti.
· jeigu paraišką teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
· Kandidatas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
· Kandidatui nedraudžiama remtis sutartimi, kurią Kandidatas ar ūkio subjektas, kurio pajėgumais remiasi, vykdė ne vienas, bet kartu su kitais ūkio subjektais. Tačiau tokiu atveju turi būti nurodomi būtent konkretaus ūkio subjekto atlikti darbai, jų apimtis, vertė, o ne visas vykdytos sutarties objektas: subrangos atveju – savo paties kaip subrangovo įvykdytus darbus; jungtinės veiklos atveju – atitinkamos jungtinės veiklos sutarties dalies darbus, kuriuos jis įvykdė kaip junginės veiklos sutarties partneris; generalinės rangos atveju – visų darbų pagal sutartį įvykdymas, už kurių rezultatą jis yra atsakingas).
	

	4. 
	[bookmark: _Ref1735682]3.3. Kandidatas per pastaruosius 5 (penkerius) metus arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino pabaigos pagal vieną ar daugiau sutarčių yra suteikęs negyvenamosios paskirties pastatuose ir / ar inžineriniuose statiniuose priežiūros paslaugas ir / ar  valymo bei atliekų tvarkymo paslaugas ir / ar teritorijos ir žaliųjų zonų priežiūros ir valymo paslaugas, kurių bendra vertė turi būti ne mažesnės kaip 1 860 000 Eur (vienas milijonas aštuoni šimtai šešiasdešimt tūkstančių) (be PVM).
Apimtys skaičiuojamos tiek iš įvykdytų, tiek iš vykdomų sutarčių.
· jeigu paraišką teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
· Kandidatas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
Kandidatui nedraudžiama remtis sutartimi, kurią Kandidatas ar ūkio subjektas, kurio pajėgumais remiasi, vykdė ne vienas, bet kartu su kitais ūkio subjektais. Tačiau tokiu atveju turi būti nurodomos būtent konkretaus ūkio subjekto suteiktos paslaugos, jų apimtis, vertė, o ne visas vykdytos sutarties objektas.
	



II. NACIONALINIO SAUGUMO REIKALAVIMAI / DALIS PAŠALINIMO PAGRINDŲ

	REIKALAVIMAS
	KOMENTARAS, PASIŪLYMAS

	1.
	Kandidatas, jo Subtiekėjas, ūkio subjektas, kurio pajėgumais remiamasi, ar juos kontroliuojantis asmuo, Finansuotojas nėra patikimas ar kelia grėsmę nacionaliniam saugumui.
	

	2.
	Kandidatu, Subtiekėju, ūkio subjektu, kurio pajėgumais remiamasi,  Finansuotoju negali būti ūkio subjektas, kuris nėra registruotas  Europos Sąjungos arba NATO valstybėje narėje
	

	3.
	Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekės ir paslaugos negali kelti grėsmės nacionaliniam saugumui. Nurodytos prekės, paslaugos kelia grėsmę nacionaliniam saugumui, kai: 
1) prekių tiekėjas, jo Subtiekėjas, ūkio subjektas, kurio pajėgumais remiamasi, ar gamintojas bei juos kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
2) paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
	

	4.
	Turi neegzistuoti Reglamente nustatyti ribojimai.
Reglamentas reiškia 2022 m. balandžio 8 d. Tarybos reglamentą (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje.
	

	5.
	Dalyvis ir jo pasitelkti Subtiekėjai[footnoteRef:2] atitinka įslaptintos informacijos apsaugos reikalavimus: gali dirbti ar susipažinti su įslaptinta informacija žymima slaptumo žyma „Riboto naudojimo“. [2:  Taikomas Kandidatui / Dalyviui (jeigu Kandidatą / Dalyvį sudaro ūkio subjektų grupė – visiems jungtinės veiklos partneriams) ir tik tiems Subtiekėjams, kurie projektuos ir įrenginės apsaugos sistemas, ryšius nurodytas Specifikacijų [nurodyti skyrius]  (jei minėtiems Darbams numatyta pasitelkti Subtiekėjus).] 

Kartu su paraiška neprašoma pateikti pašalinimo pagrindą pagrindžiančių dokumentų, jie bus tikrinami su Pasiūlymu.
	




III. KVALIFIKACINĖS ATRANKOS KRITERIJAI

	KRITERIJUS
	KOMENTARAS, PASIŪLYMAS

	Kvalifikacinės atrankos kriterijus 
	Kriterijų svarbos koeficientai arba balai 
	

	K1
	Kandidato ypatingos paskirties naujos pastatų statybos ar pastatų rekonstravimo apimtis[footnoteRef:3] per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino. [3:  gali būti su inžineriniais tinklais jei buvo įrengti kartu su pastatu ir reikalingi pastato funkcionavimui] 

Komisija pasilieka teisę reikalauti pateikti užsakovų pažymas (ir/ar statybų užbaigimo aktus) apie tai, kad darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti.
	65
	

	K2
	Kandidato susisiekimo komunikacijų (keliai ir (ar) gatvės) naujos statybos ar rekonstravimo apimtis per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino.

300 000 000 (trijų šimtų milijonų) Eur ribas viršijanti Kandidato patirtis ir (ar) pajėgumai nevertinami ir papildomi balai už tai neskiriami.

Komisija pasilieka teisę reikalauti pateikti užsakovų pažymas (ir/ar statybų užbaigimo aktus) apie tai, kad darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti.

	15
	

	K3
	Kandidato negyvenamosios paskirties pastatų ir / ar inžinerinių statinių priežiūros paslaugų ir / ar  valymo bei atliekų tvarkymo paslaugų ir / ar teritorijos ir žaliųjų zonų priežiūros ir valymo paslaugų tinkamai suteiktų paslaugų apimtis per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino pabaigos.

50 000 000 (penkiasdešimt milijonų) Eur ribas viršijanti Kandidato patirtis ir (ar) pajėgumai nevertinami ir papildomi balai už tai neskiriami.

Apimtys skaičiuojamos tiek iš įvykdytų, tiek iš vykdomų sutarčių.

Komisija pasilieka teisę reikalauti pateikti užsakovų pažymas apie tai, kad paslaugos buvo suteiktos tinkamai, nurodant suteiktų paslaugų sumas, paslaugų teikimo laikotarpį.
	20
	



IV. PASIŪLYMŲ VERTINIMO KRITERIJAI

	[bookmark: _Hlk118976896]Vertinimo kriterijus
	Kriterijaus parametro lyginamasis svoris 
	Lyginamasis svoris ekonominio naudingumo įvertinime

	1. Metinis atlyginimas (per visa Sutarties laikotarpį) (C)
	
	A= 70

	2. Pasiūlymo kokybė ir efektyvumas (T)
	
	B= 30

	2.1.
	Objekto sukūrimo tinkamumas, funkcionalumas ir kokybė (P1)
	L1=0,7
	B1 - 20

	2.1.1.
	Objekto teritorijos funkcionalumas ir kokybė (K1)
	
	B1.1 - 20/0,5=10

	2.1.2.
	Statinių funkcionalumas ir kokybė (K2)
	
	B1.2 - 20/0,5=10

	2.2. 
	Paslaugų kokybės užtikrinimas (P2)
	L2=0,25
	B2 - 5

	2.3.
	Energinis efektyvumas ir tvarumas (P3)
Elektrinės įrangos poreikiui skirtos saulės elektrinės įrengimas 
	L3=0,05
	B3 - 5


	Nr.
	Komentaras / pasiūlymas

	
	

	
	

	
	




V. KOMENTARAI/PASIŪLYMAI TECHNINEI SPECIFIKACIJAI

	Nr.
	Techninės specifikacijos (jos priedo) punktas 
	Komentaras / pasiūlymas

	
	
	

	
	
	

	
	
	



VI. PASIŪLYMAI DĖL ESMINIŲ PROJEKTO SĄLYGŲ DĖL KURIŲ NEBUS VEDAMAS DIALOGAS

	Nr.
	Komentaras / pasiūlymas

	
	

	
	

	
	



VII. PASIŪLYMAI DĖL PASIŪLYMO GALIOJIMO UŽTIKRINIMO DYDŽIO

	REIKALAVIMAS
	KOMENTARAS, PASIŪLYMAS

	1.
	Dalyvis kartu su Pasiūlymu turi pateikti Pasiūlymo galiojimo užtikrinimą 3 450 000 eurų sumai.
	



VIII. KITI PASIŪLYMAI DĖL PIRKIMO DOKUMENTŲ

	Nr.
	Komentaras / pasiūlymas

	
	

	
	

	
	




____________________________
